	Проект на Наредба за изменение и допълнение на Наредба № 1 за опазване на обществения ред, хигиената и естетическия вид на населените места и на общинската собственост в Община Златоград 

	
Съгласно чл. 26, ал. 2 от Закона за нормативните актове в законоустановения срок от 14 дни Община Златоград чрез настоящото публикуване предоставя възможност на заинтересованите лица да направят своите предложения и становища по проекта на Наредба за изменение и допъление на Наредба № 1 на Общински съвет Златоград за опазване на обществения ред, хигиената и естетическия вид на населените места и на общинската собственост в Община Златоград 
Мотиви: Настъпилите промени в редица нормативни документи в това число - Закона за закрила на детето и Закона за оръжията, боеприпасите, взривните вещества и пиротехническите изделия, както и поради откроени трудности при отработване на някои случаи, касаещи обществения ред и нощната тишина, следва да се отразят и в наредба № 1.

Във връзка с привеждане на действащата Наредба № 1 в съответствие със законовите разпоредби и на основание чл. 8, чл. 26, ал. 2 от Закона за нормативните актове общински съвет Златоград:

Р Е Ш И:
І. На основание чл.21, ал.1, т. 8 и чл.21, ал.2 от ЗМСМА, чл.8, ал.2 от ЗОС и чл. 79 от АПК, Общински съвет Златоград приема Наредба за изменение и допъление на Наредба № 1 на Общински съвет Златоград № 1 за опазване на обществения ред, хигиената и естетическия вид на населените места и на общинската собственост в Община Златоград, приета с Решение № Г 41/29.01.2004г., изменена с Решение № Г 251/26.02.2004г. (в сила от 01.03.2004г.), изменена с Решение № Г 251/25.05.2005г.,изменена с Решение № Д 61/29.02.2008г., променена с Решение № Д 61/29.02.2008г, променена с  Решение № Д 88/09.04.2008г. и Решение № Д 116/27.05.2008г. на Общински съвет Златоград, както следва:


	


(
РАЗДЕЛ   II.


ОПАЗВАНЕ НА ОБЩЕСТВЕНИЯ РЕД:



Чл. 2. На обществени места - на улиците, на зелените площи, в парковете, на стадионите, в културните и спортни зали, във вътрешно-кварталните и уличните градини и в междублоковите пространства, в предназначените за общо ползване части от сградите и др. подобни СЕ ЗАБРАНЯВА:


За промяна: 1. Консумация на спиртни напитки;
“след думата спиртни да се добави и алкохолни напитки”

За отмяна: 2. Хвърлянето на опасни предмети, на увеселителни  и други пиротехнически средства, на избухливи и запалителни материали; 


3. Пускането на домашни животни  и домашни птици за паша или разходка. Пускането или извеждането на кучета без намордници и без поводи;

Чл. 3. /1/.  Не се разрешава извън определените за това места:



1. Паленето на огън и хвърлянето на неугасени цигарени изделия и клечки кибрит;



2. Къпането във водоемите и водните басейни.



/2/. Определените за това места по ал. 1 се посочват със заповед на кмета на общината. 

за отмяна /3/. Продажбата на увеселителни пиротехнически средства  се  извършва съгласно разпоредбите на Правилника за прилагане на закона за контрол на взривни вещества, оръжия и боеприпаси.


Чл. 4. НЕ СЕ РАЗРЕШАВА:


1. Карането на велосипеди по тротоарите;


2. Отвеждането на дим и газове през прозорците, витрините, стените и балконите.

За отмяна: Чл. 5    /1/ (нова)  “Забранява се посещението след 22.00 ч. на лица, ненавършили 16-годишна възраст в нощни барове, ресторанти, дискотеки и други заведения за развлечения, както и в игрални компютърни зали и интернет клубове, освен в присъствието на родител или законен представител.” 

/2/ - отменен 

За отмяна: /3/ (нова)“Задължават се управителите, собствениците и наемателите на обекти по предходната алинея (обединената нова на ал. 1 и ал. 2),  да не допускат посещение на лица, ненавършили 16-годишна възраст след 22.00 ч., освен в присъствието на родител или законен представител, като за целта собствениците и управителите са длъжни да организират необходимия пропускателен режим.

За отмяна: /4/ Родителите (законни представители) са длъжни да осъществяват контрол на децата си за определеното часово време и забрани в ал. 1.  При първо нарушение на малолетно или непълнолетно лице, на родителя  (законния представител) да се налага глоба в размер на 300 (триста) лева по административен ред. При второ или следващо нарушение от малолетно или непълнолетно лице, на родителя (законния представител)  да се налага глоба в размер от 300 (триста) лева до 500 (петстотин) лева по административен ред

За отмяна: /5/ За продажба на алкохолни напитки и тютюневи изделия на непълнолетни лица (не навършили 18 годишна възраст) се налагат наказания предвидени в  Закона за здравето и Закона за закрила на детето. 
За промяна: За /6/ Забранява се продажбата, сервирането, употребата на алкохол и обслужването на клиенти в питейни заведения след установеното за тях работно време.
“след думата алкохол се поставя запетая и текста: обслужването и допускане престой на клиенти в питейни заведения, след установеното за тях работно време”.
/7/  Забранява се продажбата и сервирането на алкохол в питейни заведения на клиенти във видимо нетрезво състояние.

За отмяна: /8/ Изключения по алинея 1 се допускат при абитуриентски и други ученически балове, тържества и организирани мероприятия, ако те са съгласувани с училищните или общинските власти. 

За отмяна: /9/ Въвежда се вечерен час :

· За деца до 16 г. – до 22  часа

· За Непълнолетни лица  от 16 до 18 г – до 22,00 -  зимно часово време, до 24,00 – през лятно време;  

На родителите (законните представители) на нарушилите лица се налага глоба в размер от 50 (петдесет) лева до 100 (сто) лева при първо нарушение по административен ред, а при повторно нарушение, да се  от 100 (сто) лева до 200 (лева).


Чл. 6.  Зареждането на магазините и другите търговски обекти и заведения  със стоки следва да се извършва директно от превозното средство в магазинните помещения, складове и други, без престояване на стоките по тротоарите и уличните платна. 

Чл. 7. /1/. Водачите на превозни средства с животинска тяга са длъжни да ги регистрират в Общинската администрация или в съответното кметство и в служба ДВСК  съгласно изискванията. Превозните средства за животинска тяга да бъдат снабдени с колектори за събиране на животински ексременти.


За промяна: Чл. 8./1/. Забранява се по улиците, площадите и др. места, в жилищните сгради, частните и обществени заведения, с което се нарушава спокойствието на гражданите: 



“След думите- в жилищните сгради, да се добавят думите: и в близост до тях,…”

1. пеенето, викането, шумния говор;


2. използване на озвучителни уредби, освен в случаите, за които има разрешение по реда на ЗСММ;


3. извършването на непристойни и неприлични действия, нарушаващи обичайните норми за морал и поведение;

За промяна: 4. Забранява се носенето и употребата на газово оръжие и пиротехнически изделия на обществени места, в увеселителни заведения и в други затворени помещения, с което се нарушава обществения ред и спокойствието на гражданите”. За констатиране на такива нарушения да се налагат глоби в размер от 100 лв. до 300 лв. по административен ред. 

Нов текст:
“Забранява се употребата на огнестрелно оръжие и неогнестрелно оръжие /газово и пневматично/ на обществени места- в паркове, улици, площади, междублокови пространства, обществени сгради, жилищни сгради и др. затворени помещения, с което се нарушава обществения ред и спокойствие на околните, освен при наличие на непосредствена опасност или самоотбрана”.  

За констатирани такива нарушения да се налагат глоби в размер от 50 до 200 лв.

Нова т.5 “Забранява се употребата и хвърлянето на пиротехнически изделия в районите на жилищни сгради, в междублокови пространства, на улиците и площадите, в закрити помещения, както и в близост до намиращи се хора, с което се нарушава обществения ред и спокойствие”.


За констатирани такива нарушения да се налагат глоби в размер от 50 до 150 лв.


За промяна: /2/ Забранява се в жилищни сгради увеселения, производствени дейности, шумна търговска дейност, ремонтна дейност, използване на шумни машини (шлайфове, бормашини, циклещи машини и др. подобни), с които се нарушава спокойствието на обитателите в часовете от 14.00 до 16.00 часа и от  22.00 до 06.00 часа.

Нов текст: “Забранява се в жилищни сгради и търговски обекти, пеене, свирене, използване на озвучителни уредби, извършването на ремонтни работи и други шумни дейности, с които се нарушава спокойствието на обитателите в другите жилища в сградата или в съседните сгради в часовете от 14.00 до 16.00 часа и от 22.00 до 06.00 часа”.


За констатирани такива нарушения да се налагат глоби в размер от 50 до 150 лв.

/3/ При тържества, уреждани в жилищни сгради по повод на сключване на граждански брак, рождени и именни дни и други подобни, пеенето и свиренето могат да продължат до 24.00 часа на текущия ден. 


/4/. Собствениците на жилища и други обекти на партерните и първите етажи на сградите могат с разрешение на техническите органи към ОбА да поставят декоративни предпазни решетки на прозорците и балконите.

За отмяна: /5/ Забранява се откритото носене и употреба на газово и пневматично оръжие в населените места.

За отмяна: /6/ При провеждането на спортни и други масови прояви по стадионите и на обществени места се забранява: хвърлянето на бомбички, ракети и други подобни,както и носенето на предмети, които при употреба биха застрашили живота и здравето на други лица, като вериги, боксове, тояги и други.



За констатирани такива нарушения да се налагат глоби в размер от 50 до 200 лв.

Чл. 9 /1/ Кметът на общината утвърждава работно време на заведенията за хранене и развлечения, като за целта издава разрешение за утвърдено работно време, което се поставя на видно място в обекта.

/2/ Разрешения за работа на заведения като полунощни (до 02.00 часа) и нощни (до 04.00 часа) се издават при следните условия и документи:

1. удостоверение за въвеждане в експлоатация на строеж, или друг документ удостоверяващ ползването на обекта по предназначение.

2. декларация за спазване изискванията на настоящата наредба.

3. протокол от РИОКОЗ за измерване на шума.

4. становище от РПУ Златоград за нивото на организирана охрана и самоохрана съгласно Закона за частната охранителна дейност и Наредба за специализирана закрила на децата на обществени места.

/3/ Забранява се издаване на разрешения за работно време след 22,00 часа, на заведения намиращи се в жилищни блокове.

/4/ Издадените разрешения по реда на чл.9 са безсрочни.

При не спазване на ал. /1/ на виновните лица се налага глоба в размер на 50.00лв., а при повторност – глоба в размер на  200.00 лв. по административен ред.

Чл.10. /1/. ЗАБРАНЯВА СЕ:


1. Забранява се “Паркирането на автомобили върху тротоари, освен в случаите посочени в чл. 94, ал. 3 от ЗДвП и върху зелените площи. 

/Чл. 94, ал. 3 от З Дв. П “За престой и паркиране в населените места пътните превозни средства се спират възможно най-вдясно на платното за движение по посока на движението и успоредно на оста на пътя. Допуска се престой и паркиране на моторни превозни средства с допустима максимална маса до 2,5 тона върху тротоарите само на определените от собствениците на пътя или администрацията места, успоредно на оста на пътя, ако откъм страната на сградите остава разстояние най-малко 2 метра за преминаване на пешеходци./


2. Паркирането на МПС, които са негодни, разкомплектовани, катастрофирали със значителни повреди или снети от отчет / без регистрационен номер/ по тротоарите и улиците, площадите  и откритите улични и извън улични паркинги.


3. Да се ограждат и поставят съоръжения на част от улиците, площадите и паркингите за паркиране на МПС от граждани и фирми, както и да се поставят маркировки /графични, цифрови и др. обозначения/ по такива места за нуждите на паркирането.


/2/ Спрените от движение ЛМПС могат да се паркират в гаража, дворната част на индивидуалните парцели, както и в обособените за тази цел обществени паркинги.


/3/ Паркирането на МПС, ППС, товарни и други превозни средства и ремаркета на нерегламентирани от кмета на общината места.

Чл.11. Ловни, стражеви, луксозни /домашни/ и други кучета могат да се отглеждат само след съответната  регистрация.


/1/. Собствениците на кучета са длъжни:

1. В тридневен срок от придобиване на куче и 30-дневен срок за новородени кучета да подадат декларация в Общината.

2. Таксата за кучето да заплащат до 31 март на годината или заедно с подаване на декларацията /когато кучето е придобито след тази дата/, срещу представяне на оформен ветеринарно-медицински паспорт.

3. Всеки собственик на куче е длъжен да го разхожда с нашийник и повод, а едрите породи и агресивни кучета и с намордник

4. Куче без нашийник, повод и не придружено от собственика се счита за бездомно.


/2/
Собственикът на куче трябва да почиства замърсените от кучето обществени площи.


/3/  ЗАБРЯНАВА СЕ:

1. Свободното пускане на домашни кучета по площади, детски и спортни площадки.

2. Отглеждането на кучета и котки по терасите на жилищните блокове.

3. Разхождането на кучета на територията на учебните заведения и кварталните детски и спортни площадки.

4. При не подаване на декларация при придобиване на куче, на собственика се налага глоба в размер от 5 до 20 лв. / чл. 126 от ЗМДТ/.


Обжалването на глобите се извършва по реда на ЗАНН /чл. 128, ал. 2 от ЗМДТ/.


/4/ Забранява се свободното пускане на домашни животни по улиците на населените места, по третокласните и общински пътища.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ .... Наредбата влиза в сила от ...........................
 
§ .... Останалата част от Наредба № 1 на Общински съвет Златоград № 1 за опазване на обществения ред, хигиената и естетическия вид на населените места и на общинската собственост в Община Златоград остава непроменена.
